HENG บวก 4% โบรกฯเคาะเป้า 5.70 บ. ลุ้นปี 65 สินเชื่อโต 30%-กำไรสูง 71%
HENG วิ่ง 4% ลุ้นปี 65 สินเชื่อโต 30% โบรกฯเคาะเป้า 5.70 บ. คาดกำไรปีนี้โต 71% รับ Sentiment หนุนระยะสั้น จากการฟื้นตัวตามหุ้นกลุ่ม Growth ต่างประเทศ
31 ม.ค. 2565

ผู้สื่อข่าวรายงานว่าวันนี้ (31 ม.ค. 2565) ราคาหุ้นบริษัท เฮงลิสซิ่ง แอนด์ แคปปิตอล จำกัด (มหาชน) หรือ HENG ณ เวลา 11:21 น. อยู่ที่ระดับ 4.54 บาท เพิ่มขึ้น 0.18 บาท หรือ 4.13% โดยทำจุดสูงสุดที่ 4.64 บาท และทำจุดต่ำสุดที่ 4.42 บาท ด้วยมูลค่าการซื้อขาย 63.62 ล้านบาท

บล.กสิกรไทย ระบุในบทวิเคราะห์ (31 ม.ค. 2565) ว่า บริษัทฯ ตั้งเป้าสินเชื่อเติบโต 28-30% ในปีนี้ โดยทางฝ่ายวิจัยคาดหวังการเติบโตกำไรที่แข็งแกร่งทั้งปีสูงถึง 71% จากงวดเดียวกันของปีก่อน คาดได้ Sentiment หนุนระยะสั้น จากการฟื้นตัวตามหุ้นกลุ่ม Growth ต่างประเทศ แนะนำราคาเป้าหมาย 5.70 บาท